**Ministru kabineta noteikumu projekta „Noteikumi par karavīra mēnešalgas un speciālo piemaksu noteikšanas kārtību un to apmēru”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Valsts un pašvaldību institūciju amatpersonu un darbinieku atlīdzības likuma 9.panta pirmā daļa un 15.panta pirmā daļa, likuma „Latvijas Nacionālo bruņoto spēku piedalīšanās starptautiskajās operācijās” 6.pants, *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2 apakšpunkts. |
| 2. | Pašreizējā situācija un problēmas | Pamatojoties uz Eiropas Savienības Padomes š.g. 9.jūlija lēmumu par izņēmuma statusa atcelšanu Latvijas Republikai, Latvijā 2014.gada 1.janvārī tiks ieviesta Eiropas vienotā valūta *euro*. Ievērojot minēto, ir nepieciešams pielāgot Ministru kabineta 2011.gada 15.marta noteikumus Nr.190 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – MK noteikumi Nr.190) *euro* ieviešanai.  Lai pielāgotu MK noteikumus Nr.190 *euro* ieviešanai, būtu jāgroza vairāk kā puse no šī normatīvā akta. Tādējādi nepieciešams sagatavot jaunu MK noteikumu projektu, kas noteiks profesionālā militārā dienesta karavīra mēnešalgu un speciālās piemaksas *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir noteikt profesionālā militārā dienesta karavīramēnešalgu un speciālās piemaksas *euro* valūtā, attiecīgi konvertējot un noapaļojot MK noteikumos Nr.190 noteiktos karavīru mēnešalgu un speciālo piemaksu apmērus latos atbilstoši *Euro* ieviešanas kārtības likuma 6.pantā paredzētajiem principiem, ievērojot Eiropas Savienības Padomes noteikto lata maiņas kursu: EUR 1= LVL 0,702804.  Projektā ietvertās tiesību normas *euro* valūtā nav personām nelabvēlīgākas par MK noteikumos Nr.190 paredzētajām tiesību normām latos un tās nerada negatīvu ietekmi uz valsts budžetu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai, t.i. līdz 2014.gada 1.janvārim. |

|  |  |  |
| --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | |
| 7. | Cita informācija | Projekts neparedz izdevumu samazinājumu /palielinājumu, tas tiks īstenots Aizsardzības ministrijai piešķirto valsts budžeta līdzekļu ietvaros, nemainot budžeta programmās/apakšprogrammās 22.10.00 „Starptautisko operāciju un Nacionālo bruņoto spēku personālsastāva centralizētais atalgojums”, 30.00.00 „Valsts aizsardzības politikas realizācija”, 33.00.00 „Aizsardzības īpašumu pārvaldīšana”, 34.00.00 „Jaunsardzes centrs”, 35.00.00 „Militārie un aizsardzības pārstāvji ārvalstīs”, 96.00.00 „Latvijas prezidentūras Eiropas Savienības Padomē nodrošināšana 2015.gadā” un 97.00.00 „Nozaru vadība un politikas plānošana” finansējuma sadalījumu pa ieņēmumu, izdevumu vai finansēšanas klasifikācijas kodiem.  Informācija par MK noteikumu Nr.190 1.pielikumā paredzēto, latos izteikto naudas summu (t.i. mēnešalgu) pārrēķinuuz *euro* apkopota anotācijas 1.pielikumā, savukārt informācija par MK noteikumu Nr.190 2. un 3.pielikumā iekļauto latos izteikto naudas summu (t.i. piemaksu) pārrēķinu uz *euro* – anotācijas 2.pielikumā. |

*Anotācijas II, IV, V, VI, VII sadaļa - projekts šo jomu neskar.*

Aizsardzības ministrs A.Pabriks

Vīza: valsts sekretārs J.Sārts

30.08.2013 10:26

483

I.Jursiņa-Videmane

e-pasta adrese: ineta.jursina@mod.gov.lv

tālr.: 67335162

fakss: 67212307